als_Latn dik_Latn sag_Latn
Pas alarmit për një sulm të mundshëm terrorist që çoi në pezullimin e koncertit të rokut në Nurenberg, në Gjermani, policia vendase i dha leje organizatorëve të vijojnë spektaklin sipas programit. 85 mijë persona u evakuuan për shkak të frikës nga terrorizmi.
Policia ftoi të pranishmit të largoheshin me qetësi.
Autoritetet gjermane sqaruan se janë kryer të gjitha kontrollet e duhura dhe se gjithçka kishte nisur për shkak të një personi të dyshimtë, i cili kishte leje për të hyrë në mjediset e koncertit.
Pjesëmarrës në këtë festival janë disa nga emrat më të njohur të muzikës rok, si Liam Gallagher i Oasis apo grupi i famshëm gjerman, Rammstein.
Gjermania është bërë shpeshherë shënjestër e sulmeve terroriste, që kulmuan me masakrën e Berlinit më 19 dhjetor, ku një i ri tunizian hyri me kamion në një pedonale duke vrarë dhjetëra persona.
/Tv Klan
als_Latn als_Latn als_Latn als_Latn als_Latn jav_Latn